
Psalmul 1 


1. Strigat-am către Domnul întru necazul meu, 
strigat-am până întru sfârşit către Dumnezeu, întru 
punerea peste mine a mâinilor celor păcătoşi. 

2. Deodată am auzit strigătul de război înaintea 
mea. Şi atunci am zis: „Mă va auzi, că am fost plin de 
dreptate”. 

3. Am socotit în inima mea că am fost plin de 
dreptate în sporirea mea şi sporire multă doream să 
fie şi în copiii mei. 

4. Bogăţia lor a fost dată întru tot pământul şi 
slava lor până la capătul pământului. 

3. înălţatu-s-au până la stele şi au zis: „Nu avem 
sa cădem . 

6. Si s-au obrăznicit întru cele bune ale lor si nu 

y y 

au adus jertfe lui Dumnezeu. 

7. Păcatele lor s-au făcut în cele ascunse şi eu nu 
stiusem acest lucru. 

8. Fărădelegile lor au fost peste cele ale nea¬ 
murilor de dinaintea lor, căci au spurcat cele sfinte 
ale Domnului întru spurcare. 



5 


Psalmul 2 


1. [Psalmul lui Salomon despre Ierusalim]. Când 
s-a trufit cel păcătos, întru berbece a doborât zidurile 
cele tari şi nu l-ai oprit. 

2. S-au suit pe jertfelnicul Tău neamurile cele 
străine şi, întru trufie, îl călcau cu sandalele lor, 

3. pentru că fiii Ierusalimului au spurcat cele 
sfinte ale Domnului şi spurcau darurile lui Dum¬ 
nezeu întru fărădelegile lor. 

4. Pentru acelea, Domnul a zis: „Aruncaţi aces¬ 
tea departe de Mine, căci nu binevoiesc întru ele!”. 

3. Frumuseţea slavei ei a fost dispreţuită înain¬ 
tea lui Dumnezeu, a fost necinstită până întru sfârşit. 

6. Fiii si fiicele ei sunt întru robia cea rea, întru 

y 7 

pecete fiind gâtul lor, întru semnul cel ruşinos între 
neamuri. 

7. După păcatele lor a făcut cu ei, căci i-a părăsit 
pe ei întru mâinile celor tari. 

8. Căci Si-a întors fata Sa de la mila lor. Cel 

y y 

tânăr şi cel bătrân şi copiii lor au păcătuit deodată, 
căci cele rele au făcut deodată si nu au dorit a asculta. 

y 

9. Şi cerul s-a îngreunat şi pământul i-a urât pe 
ei, căci nu a făcut tot omul pe el câte au făcut ei. 

10. Şi va cunoaşte pământul judecăţile Tale, pe 
toate cele drepte, Dumnezeule! 

11. Au stat fiii Ierusalimului întru batjocură pen¬ 
tru curvele care erau întru el. Tot cel care trecea pe 
lângă cetate intra în ea înainte de soare. 

12. Batjocoreau cu fărădelegile lor, precum fă¬ 
ceau şi ei. înaintea soarelui şi-au arătat nedreptatea 
lor. 

13. Şi fiicele Ierusalimului erau cele spurcate, 
după judecata Ta, pentru că ele însele s-au spurcat 
întru neorânduiala împreunării. 

14. Pântecele meu şi cele dinăuntru ale mele 
ostenesc întru acestea. 

13. Eu Te voi îndrepta pe Tine, Dumnezeule, în¬ 
tru dreptatea inimii, căci întru judecăţile Tale este 
dreptatea Ta, Dumnezeule! 

16. Căci le-ai răsplătit celor păcătoşi după fapte¬ 
le lor şi după păcatele lor cele foarte rele. 

17. Ai descoperit păcatele lor, ca să se vadă 
judecata Ta. Ai şters pomenirea lor de pe pământ. 

18. Dumnezeu este Judecătorul cel drept şi nu 
se va minuna de fată. 

y 

19. Căci neamurile au ocărât Ierusalimul întru 
călcare. Si frumuseţea lui a fost dărâmată de la tro- 

y y 

nul slavei. 

20. S-a încins cu sac în loc de veşmântul de 

y 

bunăcuviinţă şi cu funie în jurul capului său în loc de 
coroană. 

21. A lepădat mitra slavei, pe care Dumnezeu i- 
a pus-o lui pe cap. Frumuseţea lui întru necinste a 
aruncat-o la pământ. 

22. Şi eu am văzut şi m-am rugat feţei Domnului 
şi am zis: „Ajunge, Doamne, a Se îngreuna mâna Ta 
peste Ierusalim întru robia neamurilor! 

23. Căci l-au batjocorit şi nu l-au cruţat întru 
urgie şi întru mânia cu răzbunare a Ta. Şi îl vor sfârşi, 
dacă Tu, Doamne, nu ai să-i mustri pe ei întru urgia 
Ta! 

24. Că nu întru râvnă au făcut acestea, ci întru 
pofta sufletului lor, ca să-şi verse urgia lor întru noi 
întru pradă. 

25. Să nu întârzii, Dumnezeule, să le răsplă¬ 
teşti lor întru capetele lor şi să porunceşti să fie trufia 
balaurului întru necinste!”. 

26. Şi nu am aşteptat mult timp până ce Dum¬ 
nezeu mi-a arătat mie semeţia lui: străpuns în munţii 
Egiptosului [Egiptului], dispreţuit fiind mai mult 
decât cel mai neînsemnat de pe pământ şi mare, 

27. trupul lui purtându-se pe valuri, întru seme- 
ţie multă, şi nu era cel care să-l îngroape, căci Dom¬ 
nul l-a dispreţuit pe el întru necinste. 

28. Nu a socotit că om este si la cele din urmă 

y 

ale sale nu a socotit. 

29. A zis: „Eu voi fi domnul pământului şi al 
mării”. Si nu a cunoscut că Dumnezeu este Cel mare, 
Cel tare întru tăria Sa, întru tăria Sa cea mare. 

30. Nu a cunoscut că El este împărat peste ce¬ 
ruri şi judecând împăraţi şi începătorii. 

31. Că El este Cel care mă ridică întru slavă şi îi 
culcă pe cei trufaşi întru pierire veşnică, întru ne¬ 
cinste, că nu L-au cunoscut pe El. 

32. Şi acum vedeţi, marilor ai pământului, 
judecata Domnului! Căci El este împăratul cel mare 
şi Cel drept judecând pe cea de sub cer. 

33. Binecuvântaţi pe Dumnezeu cei care vă 
temeţi de Domnul întru înţelegere! Că mila Dom¬ 
nului este în cei care se tem de El cu judecată, 

34. ca să pună deoparte între cel Drept şi cel 
păcătos şi să răsplătească celor păcătoşi întru veac 
după faptele lor 

33. şi să-l miluiască pe cel Drept, izbăvindu -1 de 
smerirea celui păcătos, şi să răsplătească celui pă¬ 
cătos pentru cele pe care el i le-a făcut celui Drept. 

36. Că bun este Domnul cu cei care îl cheamă 
pe El întru răbdare, ca să facă după mila Sa cu cei 

Cuvioşi ai Săi, ca să stea pururea înaintea Lui întru 
tărie. 

37. Binecuvântat este Domnul întru veac înain¬ 
tea robilor Săi! 

Psalmul 3 


1. [Psalmul lui Salomon despre cei Drepţi]. 
Pentru ce dormi, suflete, şi nu îl binecuvintezi pe 
Domnul? Cântati-I imnul cel nou lui Dumnezeu, Ce- 

y 7 

lui vrednic de laudă! 

2. Cântă şi priveghează la privegherea Sa, că 
psalmul cel bun lui Dumnezeu este din inima cea 
bună! 

3. Cei Drepţi pomenesc pururea pe Domnul, în¬ 
tru mărturisire şi întru dreptatea judecăţilor Dom¬ 
nului. 

4. Cel Drept nu va defăima învăţând de la 
Domnul, căci bunăvoirea sa va fi pururea înaintea 
Domnului. 

3. S-a poticnit cel Drept şi a fost îndreptat de 
Domnul. A căzut şi priveşte ce îi va face lui Dum¬ 
nezeu. Supraveghează de unde va veni mântuirea sa. 

6. Adevărul celor Drepţi este de la Dumnezeu, 
Mântuitorul lor, şi nu poposeşte în casa celui Drept 
păcat peste păcat. 

7. Cel Drept îşi cercetează pururea casa sa, ca să 
şteargă nedreptatea făcută întru fărădelegea sa. 

8. Şi-a uşurat sufletul său, pentru neştiinţă, 
întru post şi întru smerenie, iar Domnul îl curăţeşte 
pe tot bărbatul cel Cuvios şi casa sa. 

9. S-a poticnit cel păcătos şi îşi blestemă viaţa 
sa, ziua naşterii sale si chinurile naşterii maicii sale. 

10. A adăugat păcate peste păcate vieţii sale şi a 
căzut, că rea este căderea lui si nu se va mai ridica. 

7 y 

11. Pieirea celui păcătos este întru veac şi nu va 
fi pomenit, când Dumnezeu are să-i cerceteze pe cei 
Drepţi. 

12. Aceasta este partea celor păcătoşi întru veac. 
Dar cei care se tem de Domnul se vor ridica întru 
viata cea veşnică si viata lor este întru lumina Dom- 

y y y y 

nului si nu se va sfârsi încă. 

y y 



11 


Psalmul 4 


1. [Cuvântarea lui Salomon, rostită celor care 
plac oamenilor]. Pentru ce tu, cel spurcat, şezi în 
adunarea celor Cuvioşi, când inima ta a plecat de¬ 
parte de Domnul, întru fărădelegi urgisindu-L pe 
Dumnezeul lui Israil? 

2. Cel prisositor întru cuvinte, cel prisositor 
întru semn mai mult decât toţi, cel aspru în cuvinte 
să osândească pe cei păcătoşi întru judecată. 

3. Şi mâna sa, între cei dintâi, este asupra lui, 
întru râvnă, iar el este cel vinovat de felurite păcate 
si de neînfrânări. 

y 

4. Ochii săi sunt peste toată femeia fără deose¬ 
bire, iar limba sa cea mincinoasă este întru învoielile 
cu jurământ. 

3. în noapte şi în cele ascunse păcătuieşte, ca şi 
când ar fi nevăzut de cineva. în ochii săi vorbeşte cu 

y 

toată femeia, întru hotărârea cea rea. De aceea, el 
este repede cu intrarea întru orice casă, întru veselie, 
ca si când ar fi nevinovat. 

y 

6. Dumnezeu să-i îndepărteze pe cei care tră¬ 
iesc întru făţărnicie cu cei Cuviosi, întru strică- 
ciunea trupului lor şi în sărăcie să-şi trăiască viaţa 
lor. 

7. Dumnezeu să descopere, întru batjocură, 
faptele oamenilor celor care plac oamenilor şi întru 
dispreţ să fie faptele lor. 

8. Şi să îndrepte cei Cuvioşi judecata Dumne¬ 
zeului lor, când vor fi îndepărtaţi cei păcătoşi de la 
faţa celui Drept, căci cel care place oamenilor rosteş¬ 
te legea cu viclenie. 

9- Iar ochii lor sunt ca şarpele asupra casei băr¬ 
batului întru bună aşezare, ca să împrăştie înţelep¬ 
ciunea unul altuia în cuvintele celor fărădelege. 

io. Cuvintele lui sunt înşelăciunile, întru fapta 
poftei celei nedrepte. Nu s-a îndepărtat până ce nu a 
biruit şi până ce nu a reuşit să îi împrăştie ca pe 
orfani. 

n. Şi a pustiit casa pentru pofta cea fărădelege 
si a înşelat în cuvinte, că nu este nimeni văzând si 

y y 7 y 

judecând. 

12. S-a umplut întru fărădelege, întru aceasta, şi 
ochii săi şi i-a pus deja peste altă casă, ca să o nimi¬ 
cească în cuvintele gălăgiei. 

13. Nu se satură sufletul, ca Iadul nu se satură, 
în toate acestea. 

14. Să fie, Doamne, partea lui întru necinste 
înaintea Ta! Ieşirea lui întru suspine şi intrarea lui 
întru blestem. 

15. în dureri si în sărăcie si în nelinişte să fie 

y y y 

viata lui, Doamne! Somnul lui să fie în dureri si tre- 
zirea lui întru nelinişti. 

16. Să se înlăture în noapte somnul de la tâm¬ 
plele sale şi să cadă întru necinste de la tot lucrul 
mâinilor sale. 

17. Cel gol cu mâinile sale să intre întru casa sa 
şi lipsită să fie casa lui de tot ce ar putea să-i umple 
sufletul său. 

18. în singurătate, fără de copii, să-i fie bă¬ 
trâneţea lui, până întru plecarea de aici. 

19. Să fie risipite de fiarele sălbatice trupurile 
celor care plac oamenilor şi oasele celor fărădelege să 
zacă întru necinste înaintea soarelui. 

20. Ochii celor care sunt făţarnici să-i scoată 

y 

corbii. Căci au pustiit întru necinste multe case ale 
oamenilor şi le-au risipit întru pofta lor. 

21. Si nu si-au amintit de Dumnezeu si nu s-au 

■> ■> ■> 

temut de Dumnezeu în toate acestea şi L-au urgisit 
pe Dumnezeu şi L-au întărâtat. 

22. Să-i îndepărteze pe ei de pe pământ, căci 
sufletele celor nevinovaţi le fatărniceau cu înşelă- 

y y y 

ciune. 

23. Fericiţi sunt cei care se tem de Domnul în 
nevinovăţia lor. Domnul îi va izbăvi pe ei de oamenii 
cei vicleni şi de cei păcătoşi şi ne va izbăvi pe noi de 
toată poticnirea cea fărădelege. 

24. Dumnezeu să-i îndepărteze pe cei care fac 
întru trufie toată nedreptatea, căci Judecătorul cel 
mare şi cel tare este Dumnezeul nostru întru drepta¬ 
te. 

23. Să fie, Doamne, mila Ta peste toţi cei care 
Te iubesc pe Tine! 

Psalmul 5 


1. [Psalmul lui Salomon]. Doamne, Dumnezeu¬ 
le, lăuda-voi numele Tău întru bucurie, în mijlocul 
celor care ştiu judecăţile Tale cele drepte! 

2. Că Tu eşti Cel bun şi Cel milostiv, scăparea 
celui sărac. Când am să strig către Tine, să nu treci în 
tăcere de mine. 

3. Căci nu va lua cineva prăzi de la omul cel 
puternic. Şi cine va lua din toate pe care le-ai făcut, 
daca Tu nu ai sa-i dai lui? 

4. Că omul şi partea lui de la Tine sunt puse 
întru cumpănă şi nu va adăuga ca să prisosească 
peste judecata Ta, Dumnezeule. 

3. întru necazul nostru Te vom chema pe Tine 
întru ajutor şi Tu nu vei întoarce rugăciunea noastră, 
că Tu eşti Dumnezeul nostru. 

7 

6. Să nu îngreui mâna Ta asupra noastră, ca să 
nu păcătuim pentru întristarea noastră. 

7. Şi chiar dacă nu ai să Te întorci către noi, nu 
ne vom îndepărta de Tine, ci la Tine vom veni. 

8. Chiar dacă am să flămânzesc, către Tine voi 
striga, Dumnezeule, şi Tu îmi vei da mie. 

9. Păsările şi peştii Tu 11 hrăneşti, când dai Tu 
ploaie pustiurilor întru răsăritul ierbii. 

10. Ai pregătit păşuni în pustie pentru toate cele 
care vieţuiesc si, dacă au să flămânzească, către Tine 
vor ridica fata lor. 

7 

11. împăraţii şi stăpânitorii şi popoarele Tu le 
hrăneşti, Dumnezeule. Şi nădejdea celui sărac şi a 
lipsitului cine este, dacă nu Tu, Doamne? 

12. Şi Tu vei auzi rugăciunea lor. Că cine este Cel 
bun şi Cel blând? Ci, mai degrabă, Tu vii să bucuri 

sufletul celui smerit, când deschizi mâna Ta întru 
milă. 

13. Bunătatea omului este întru zgârcenie şi 
lăsată pe ziua de mâine. Şi dacă are să o facă a doua 
oară fără cârtire si aceea are să te minuneze. 

y 

14. însă darul Tău este cel mare cu bunătatea şi 
cel bogat şi nădejdea care este întru Tine nu va pre¬ 
cupeţi întru dar. 

13. Pe tot pământul este mila Ta, Doamne, în¬ 
tru bunătate. 

16. Fericit este cel care îsi aminteşte de Dum- 

y y 

nezeu întru măsura mulţumirii sale. Iar dacă are să 

y 

aibă de prisos, omul păcătuieşte. 

17. Este de ajuns măsura întru dreptate. Şi întru 
aceasta va fi binecuvântarea Domnului: întru multu- 

y 

mir ea întru dreptate. 

18. Să se bucure cei care se tem de Domnul întru 
cele bune şi bunătatea Ta să fie peeste Israil, întru 
împărăţia Ta. 

19. Binecuvântată este slava Domnului, că El 
este împăratul nostru! 

Psalmul 6 


1. [întru nădejde, psalmul lui Salomon]. Fericit 
este omul a cărui inimă a sa este pregătită să cheme 
numele Domnului. Când îsi va aminti el numele 

y 

Domnului, atunci va fi mântuit. 

2. Căile sale sunt îndreptate de către Domnul şi 
străjuite sunt faptele mâinilor sale de către Domnul 
Dumnezeul său. 

3. De vederea visurilor sale celor rele nu se va 
tulbura sufletul său si întru trecerea râurilor si în 

y y 

valul mărilor nu se va înfricoşa. 

y 

4. S-a ridicat din somnul său şi a binecuvântat 
numele Domnului, întru buna aşezare a inimii sale a 
lăudat numele Dumnezeului său. 

3. Şi s-a rugat feţei Domnului pentru toată casa 
sa şi Domnul a auzit rugăciunea a tot celui care este 
întru frica lui Dumnezeu. 

6. Şi toată cererea sufletului care nădăjduieşte 
către El o împlineşte Domnul. Binecuvântat este 
Domnul, Cel care face milă cu cei care îl iubesc pe El 
întru adevăr. 

Psalmul 7 


1. [Psalmul lui Salomon. Al întoarcerii]. Să nu 
stai departe de noi, Dumnezeule, ca să nu se pună 
peste noi cei care ne-au urât pe noi fără pricină. 

2. Că i-ai lepădat pe ei, Dumnezeule. Să nu calce 
piciorul lor moştenirea sfinţeniei Tale! 

3. Tu, întru voia Ta, învaţă-ne pe noi şi să nu ne 
dai neamurilor! 

4. Căci, dacă ai să trimiţi moarte, Tu îi vei po¬ 
runci ei pentru noi. 

3. Că Tu eşti milostiv şi nu Te vei urgisi ca să ne 
sfârşeşti pe noi. 

6. în sălăşluirea numelui Tău în mijlocul nostru 
vom fi miluiţi si nu se va întări către noi neamul. 

y y 

7. Că Tu eşti apărătorul nostru şi noi Te vom 
chema şi Tu ne vei asculta pe noi. 

8. Că Tu Te vei îndura de neamul lui Israil întru 
veac şi nu îl vei lepăda. 

9. Şi noi vom fi sub jugul Tău întru veac şi sub 
biciul învăţăturii Tale. 

y 

10. Ne vei îndrepta pe noi întru vremea ajuto¬ 
rului Tău, ca să miluiesti casa lui Iacov întru ziua în 

7 y 

care le-ai făgăduit-o lor. 

Psalmul 8 


1. [Psalmul lui Salomon, întru biruinţă]. Necaz 
şi glas de război a auzit urechea mea, glasul trâmbiţei 
sunând măcel şi pieire. 

2. Glasul poporului celui mult ca vântul cel 
foarte mult, ca viforul de foc cel mult purtându-se 
prin pustiu. 

3. Şi mi-am zis în inima mea: „Aşadar, unde îl 
va judeca Dumnezeu pe el?”. 

4. Glas am auzit: „întru Ierusalim, întru ceta¬ 
tea sfinţeniei”. 

f 

3. Zdrobitu-s-au şalele mele de la veste, slăbit- 
au genunchii mei, temutu-s-a inima mea, tulbura- 
tu-s-au oasele mele ca inul. 

6. Am zis: „îşi îndreaptă căile lor întru drep¬ 
tate”. 

7. Socotit-am judecăţile lui Dumnezeu de la 
zidirea cerului şi a pământului şi am îndreptat pe 
Dumnezeu întru judecăţile Sale cele dintru veac. 

8. Descoperit-a Dumnezeu păcatele lor înaintea 
soarelui şi a cunoscut tot pământul judecăţile lui 
Dumnezeu cele drepte. 

9. în cele de sub pământ, întru cele ascunse, au 
făcut fărădelegile lor, întru urgii. Fiul cu mama şi 
tatăl cu fiica împreună se plămădeau. 

10. Preacurveau, fiecare cu femeia aproapelui 
său. Făgăduinţe au pus împreună între ei, cu jură¬ 
mânt pentru acestea. 

11. Pe cele sfinte ale lui Dumnezeu le jefuiau, ca 
şi când nu ar fi al moştenitorului să răscumpere. 

12. Călcau în picioare jertfelnicul Domnului din 
toată necurăţia lor şi în facerea sângelui au spurcat 
jertfele precum cărnurile cele spurcate. 

13. Nu au lăsat păcat pe care să nu -1 facă mai 
mult decât neamurile. 

14. Pentru aceasta Dumnezeu le-a amestecat lor 
duh de înşelare, le-a dat lor să bea, întru beţie, potir 
de vin neamestecat. 

13. L-a adus de la capătul pământului pe cel care 
loveşte cu tărie, a hotărât război în Ierusalim si în 
pământul său. 

16. L-au întâmpinat pe el stăpânitorii pământu¬ 
lui cu bucurie şi i-au zis lui: „Cea dorită este calea ta. 
Veniţi! Intraţi cu pace!”. 

17. Au netezit căile cele pietroase dinspre intra¬ 
rea sa, au deschis porţile în Ierusalim şi au încununat 
zidurile sale. 

18. A intrat ca tatăl întru casa fiilor săi, cu pace 
au stat picioarele sale, cu neclintirea cea multă. 

19. A cuprins turnurile sale cele tari şi zidurile 
Ierusalimului. Căci Dumnezeu l-a adus pe el cu ne¬ 
clintire întru înşelarea lor. 

y 

20. I-a pierdut pe stăpânitorii lor şi pe tot cel 
înţelept întru sfat, a vărsat sângele celor care locuiesc 
Ierusalimul ca apa necurăţiei. 

21. I-a luat pe fiii şi pe fiicele lor, care s-au năs¬ 
cut întru pângărire. 

22. Au făcut după necurăţiile lor precum pă¬ 
rinţii lor, au spurcat Ierusalimul şi cele care au fost 
sfinţite cu numele lui Dumnezeu. 

y 

23. S-a îndreptat Dumnezeu întru judecăţile 
Sale, între neamurile pământului, şi cei Cuvioşi ai lui 
Dumnezeu sunt ca mieii întru nerăutate în mijlocul 
lor. 

24. Cel vrednic de laudă este Domnul, Cel care 
judecă tot pământul întru dreptatea Sa. 

25. Iată acum, Dumnezeule, ne-ai arătat nouă 
judecata Ta întru dreptatea Ta, văzut-au ochii noş¬ 
tri judecăţile Tale, Dumnezeule! 

26. îndreptat-am numele Tău cel cinstit întru 
veci, că Tu eşti Dumnezeul dreptăţii, judecându -1 pe 
Israil întru învăţătură. 

y 

27. întoarce, Dumnezeule, mila Ta peste noi şi 
îndură-Te de noi! 

28. Adună împrăştierea lui Israil cu milă şi bu¬ 
nătate, că credinţa Ta este cu noi! 

7 y 

29. Şi noi ne-am întărit gâtul nostru, dar Tu eşti 
învăţătorul nostru. 

y 

30. Să nu ne treci cu vederea pe noi, Dum¬ 
nezeul nostru, ca să nu ne înghită pe noi neamurile, 
ca şi când nu ar exista un răscumpărător. 

31. Şi Tu eşti Dumnezeul nostru dintru început 
şi în Tine este nădejdea noastră, Doamne! 

32. Şi noi nu ne vom depărta de Tine, căci ju¬ 
decăţile Tale cele bune sunt peste noi. 

33. Cu noi şi cu copiii noştri este bunăvoirea Ta 
întru veac, Doamne, Mântuitorul nostru! încă nu 
vom fi clătinaţi întru a veacului vreme. 

y 

34. Cel vrednic de laudă este Domnul, întru 
judecăţile Sale, întru gura celor Cuvioşi ai Săi şi bine¬ 
cuvântat este Israil de către Domnul întru veac. 

Psalmul 9 


1. [Al lui Salomon, întru mustrare]. Când l-au 
dus pe Israil în robie, întru pământul cel străin, când 
s-au îndepărtat aceştia de Domnul, Cel care i-a răs¬ 
cumpărat pe ei, au fost aruncaţi din moştenirea pe 
care Domnul le-a dat-o lor. 

2. în tot neamul este risipirea lui Israil, după 
cuvântul lui Dumnezeu. Ca să Te îndrepţi, Dum¬ 
nezeule, în dreptatea Ta, întru fărădelegile noastre, 
că Tu eşti Judecătorul cel drept peste toate popoarele 
pământului. 

3. Că nu se va ascunde de la cunoaşterea Ta tot 
cel care face cele nedrepte şi dreptăţile celor Cuvioşi 
ai Tăi sunt înaintea Ta, Doamne. Si unde se va ascun- 
de omul de cunoaşterea Ta, Dumnezeule? 

4. Lucrurile noastre sunt întru alegere şi întru 
puterea sufletului nostru, ca să facem dreptate sau 
nedreptate întru lucrurile mâinilor noastre. Iar Tu, 
întru dreptatea Ta, îi cercetezi pe fiii oamenilor. 

3. Cel care face dreptate îşi strânge comoara 
vieţii lui lângă Domnul, iar cel care face nedreptate 
însuşi este răspunzător al sufletului său aflat întru 
pieire. Căci judecăţile Domnului sunt întru dreptate 
pentru fiecare om şi fiecare casă. 

6. Cu cine vei fi bun, Dumnezeule, dacă nu cu 
cei care îl cheamă pe Domnul? Curăţi-vei de păcate 
sufletul întru mărturisire, întru vindecările prin 
mărturisire, căci ruşinea este asupra noastră şi asu¬ 
pra feţelor noastre pentru toate. 

7. Şi cui le vei ierta păcatele, dacă nu celor care 
au păcătuit? Pe cei Drepţi îi vei binecuvânta şi nu îi 
vei îndrepta pentru cele care au păcătuit, iar bună¬ 
tatea Ta este peste cei care păcătuiesc întru pocăinţă. 

8. Si acum, Tu eşti Dumnezeu, iar noi suntem 

y 7 y 7 

poporul pe care l-ai iubit. Vezi şi îndură-Te, Dumne¬ 
zeule al lui Israil, căci ai Tăi suntem si să nu înde- 
părtezi mila Ta de la noi, ca să nu se pună cei străini 
asupra noastră! 

9. Căci Tu ai ales sămânţa lui Avraam mai 
presus de toate neamurile şi ai pus numele Tău peste 
noi, Doamne, şi nu ne vei lepăda întru veac. 

10. întru făgăduinţă ai dat părinţilor noştri pen¬ 
tru noi, iar noi vom nădăjdui întru Tine, întru în¬ 
toarcerea sufletului nostru. 

11. A Domnului este milostenia peste casa lui 
Israil întru veac si încă. 

y 

Psalmul io 


1. [între imnurile lui Salomon]. Fericit este 
omul de care Domnul Si-a amintit întru mustrare si 

y y 

l-a înconjurat de la calea cea rea întru bici, ca el să se 
curăţească de păcat şi să nu-1 înmulţească. 

2. Cel care îşi găteşte spatele întru bice va fi 
curătit, căci Domnul este bun cu cei care îi rabdă 

y 7 

învăţătura. 

y 

3. Căci El va îndrepta căile celor Drepţi şi nu îi 
va strâmba în învăţătură si mila Domnului este în cei 

y y 

care îl iubesc pe El întru adevăr. 

4. Si îsi va aminti Domnul de robii Lui întru 
milă, căci mărturia Lui stă în legea făgăduinţei celei 
veşnice. Căci mărturia Domnului este, întru cer- 
cetare, peste căile oamenilor. 

3. Drept şi Cuvios este Domnul nostru în jude¬ 
căţile Sale întru veac si Israil se va lăuda cu numele 

y y 

Domnului întru veselie. 

6. Si cei Cuviosi vor mărturisi întru adunarea 

y y 

poporului şi Dumnezeu îi va milui pe cei săraci întru 
veselia lui Israil. 

7. Că bun şi milostiv este Dumnezeu întru veac 
si adunările lui Israil vor slăvi numele Domnului. 

y 

8. A Domnului este mântuirea în casa lui Israil 
întru bucuria cea veşnică. 

y 

Psalmul 11 


1. [Psalmul lui Salomon, întru aşteptare]. Trâm¬ 
biţaţi în Sion, în trâmbiţa semnului celor Sfinţi! 
Propovăduiţi în Ierusalim glasul Celui care bine- 
vesteste, că Dumnezeul lui Israil i-a miluit întru cer- 
cetarea lor! 

2. Stai, Ierusalime, întru Cel înalt, şi vezi pe 
copiii tăi de la răsărituri şi de la apusuri adunaţi 
laolaltă de către Domnul! 

3. De la miazănoapte vin întru veselia Dum¬ 
nezeului lor, din insule de departe i-a adunat Dum¬ 
nezeu pe ei. 

4. Pe munţii cei înalţi i-a smerit întru netezirea 

I y y 

lor, iar dealurile au fugit de la intrarea lor. 

3. Dumbrăvile au umbrit lor întru trecerea lor şi 
Dumnezeu a făcut să răsară lor tot pomul de bună 
mireasmă, 

6. ca să vină Israil întru cercetarea slavei Dum¬ 
nezeului lor. 

7. îmbracă, Ierusalime, veşmintele slavei tale! 
Pregăteşte mantia sfinţeniei tale! Căci Dumnezeu a 
grăit cele bune lui Israil întru veac şi încă. 

8. Să facă Domnul pe care le-a grăit pentru Israil 
şi Ierusalim. Să-l ridice Domnul pe Israil întru nu¬ 
mele slavei Sale. 

9. A Domnului este mila în Israil întru veac şi 

A W 

mea. 

Psalmul 12 


1. [Psalmul lui Salomon despre limba celor fără¬ 
delege]. Doamne, izbăveşte sufletul meu de omul cel 
fărădelege şi rău, de limba cea fărădelege şi cleveti¬ 
toare şi grăind cele mincinoase şi înşelătoare! 

2. în multă întoarcere sunt cuvintele limbii 
omului celui rău, precum în popor focul aprinzând 
frumuseţea lui. 

y 

3. Pribegia lui nu face decât să aprindă casele cu 
limba sa cea mincinoasă, să taie pomii bucuriei, 
aprinzându-i pe cei fărădelege, să tulbure casele cu 
războiul buzelor sale celor înşelătoare. 

y 

4. Să îndepărteze Dumnezeu de la cei nevino¬ 
vaţi buzele celor fărădelege întru nedumerire şi să se 
împrăştie oasele celor clevetitori de la cei care se tem 
de Domnul. în văpaia focului să piară limba cea cle¬ 
vetitoare de la cei Cuviosi. 

y 

3. Să păzească Domnul sufletul cel liniştit, care 
îi urăşte pe cei nedrepţi, şi să-l îndrepte Domnul pe 
omul făcând pace întru casa sa. 

6. A Domnului este mântuirea în Israil, care 
este copilul Său întru veac, şi să piară cei păcătoşi de 
la fata Domnului deodată si cei Cuviosi ai Domnului 

y y y 

să moştenească făgăduinţele Domnului. 

Psalmul 13 


1. [Psalmul lui Salomon. Mângâierea celor 
Drepţi]. Dreapta Domnului m-a acoperit, dreapta 
Domnului ne-a crutat. 

y 

2. Braţul Domnului ne-a mântuit pe noi de 
sabia trecând prin noi, de foamete şi de moartea 
celor păcătoşi. 

3. Fiarele cele rele au năvălit asupra lor, în colţii 
lor smulgeau cărnurile lor şi în măsele rupeau oasele 
lor. 

4. Şi, din acestea toate, Domnul ne-a izbăvit pe 

noi. 

3. Cel evlavios s-a tulburat pentru fărădelegile 
sale, ca nu cumva să fie luat împreună cu cei pă¬ 
cătoşi. 

y 

6. Căci pieirea cea groaznică este a celui păcătos 
şi nimic din toate acestea nu se va atinge de cel 
Drept. 

7. Că nu este asemenea învăţarea celor Drepţi 
întru neştiinţă şi pieirea celor păcătoşi. 

8. în ascuns este învăţat cel Drept, ca să nu se 
bucure cel păcătos asupra celui Drept. 

9. Căci El îl va certa pe cel Drept ca pe fiul cel 
iubit şi învăţătura Lui este ca pentru cel întâi-născut. 

10. Căci Domnul va cruţa pe cei Cuvioşi ai Săi şi 
fărădelegile lor le va şterge întru învăţătură. 

11. Căci viaţa celor Drepţi este întru veac, iar cei 
păcătoşi vor fi luaţi întru pieire şi încă nu se va mai 
afla pomenirea lor. 

12. Dar în cei Cuviosi este mila Domnului si în 

y y 

cei care se tem de El este mila Lui. 

Psalmul 14 


1. [Imnul lui Salomon]. Credincios este Dom¬ 
nul cu cei care îl iubesc pe El întru adevăr, cu cei care 
rabdă învăţătura Sa, 

t 7 

2. cu cei care umblă întru dreptatea poruncilor 
Sale, în legea pe care ne-a poruncit-o nouă întru viaţa 
noastră. 

3. Cei Cuvioşi ai Domnului vor trăi în ea întru 
veac, căci Paradisul Domnului sunt pomii vieţii, sunt 
cei Cuviosi ai Lui. 

7 

4. Iar planta lor înrădăcinându-se întru veac, nu 
vor fi smulsi în toate zilele cerului, 

7 7 

3. căci partea şi moştenirea lui Dumnezeu este 
Israil. 

6. Dar nu sunt aşa cei păcătoşi şi cei fărăde¬ 
lege, care au iubit ziua întru împărtăşirea de păca¬ 
tul lor. 

7. în micimea putreziciunii este pofta lor şi nu 
si-au adus aminte de Dumnezeu. 

7 

8. Căci căile oamenilor sunt cunoscute înaintea 
Lui pururea şi cămările inimii le cunoaşte înainte ca 
ele să fie. 

9. Pentru aceasta moştenirea lor este Iadul şi 
întunericul şi pieirea şi nu vor fi aflaţi în ziua milei 
celor Drepţi. 

10. Iar cei Cuviosi ai Domnului vor moşteni 

7 7 

viata întru bucurie. 

7 

Psalmul 15 


1. [Psalmul lui Salomon, cu cântare]. în necazul 
meu am chemat numele Domnului. întru ajutorul 
Dumnezeului lui Iacov am nădăjduit şi am fost mân¬ 
tuit. Căci nădejdea şi scăparea celor săraci eşti Tu, 
Dumnezeule. 

2. Căci cine este tare, Dumnezeule, dacă nu are 
să se mărturisească Tie întru adevăr? Si ce om este 

y y 

puternic, dacă nu are să se mărturisească numelui 
Tău? 

3. Psalmul cel nou cu cântare, întru bucuria 
inimii. Rod al buzelor, întru unealtă a limbii unin- 
du-se. Pârgă a buzelor din inimă cuvioasă şi dreaptă. 

4. Cel care face acestea nu va fi clătinat întru 
veac de cel rău. Iar văpaia focului şi urgia celor ne¬ 
drepţi nu îl vor atinge pe el, 

3. când are să iasă de la faţa Domnului peste cei 
păcătoşi, ca să nimicească toată firea celor păcătoşi. 

6. Căci semnul lui Dumnezeu este peste cei 
Drepţi întru mântuire. 

7. Foametea şi sabia şi moartea departe vor fi de 
cei Drepţi, căci vor fugi de cei Cuvioşi ca prigoniţii 
de război. 

8. Dar îi vor căuta pe cei păcătoşi şi îi vor prinde 
şi nu vor scăpa de judecata Domnului cei care fac 
fărădelegea. 

9. Ca de către războinicii cei încercaţi vor fi 
prinşi, căci semnul pieirii este pe fruntea lor. 

10. Şi moştenirea celor păcătoşi sunt pieirea şi 
întunericul şi fărădelegile lor îi vor prigoni pe ei până 
jos, la Iad. 

11. Moştenirea lor nu va fi aflată copiilor de 
copiii lor, căci păcatele vor pustii casele celor păcă¬ 
toşi. 

y 

12. Şi vor pieri cei păcătoşi în ziua judecăţii 
Domnului întru veac, când are să cerceteze Dum¬ 
nezeu pământul întru judecata Sa. 

13. Dar cei care se tem de Domnul vor fi miluiţi 
întru aceasta si vor trăi întru milostenia Dum- 

y 

nezeului lor, iar cei păcătoşi vor pieri întru veacul 
veacului. 



30 


Psalmul 16 


1. [Imnul lui Salomon, întru ajutorul celor 
Cuvioşi]. Când a dormitat sufletul meu de la Dom¬ 
nul, întru puţin am alunecat întru coborârea celor 
care dorm departe de Domnul. 

2. întru puţin ar fi fost vărsat sufletul meu întru 
moarte, aproape de porţile Iadului, împreună cu cel 
păcătos, 

3. când s-a deosebit sufletul meu de Domnul, de 
Dumnezeul lui Israil, dacă Domnul nu mi-ar fi ajutat 
mie, cu mila Lui, întru veac. 

4. Străpunsu-m-a ca ţepuşa calului întru pri¬ 
vegherea Sa. Căci Mântuitorul şi Apărătorul meu în 
toată vremea m-a mântuit pe mine. 

3. Mărturisi-mă-voi Ţie, Dumnezeule, că m-ai 
ajutat întru mântuire şi nu m-ai socotit cu cei pă¬ 
cătoşi întru pieire. 

6. Să nu îndepărtezi mila Ta de la mine, Dum¬ 
nezeule, nici pomenirea Ta de la inima mea până la 
moarte. 

7. întăreşte-mă, Dumnezeule, de la păcatul cel 
rău şi de la toată femeia cea rea, poticnind pe cel 
nebun! 

8. Si să nu mă însele frumuseţea femeii ne- 

y y y 

legiuite şi tot ce este supunându-se de la păcatul cel 
desert! 

y 

9. Lucrurile mâinilor mele îndreaptă-le întru 
locul Tău şi paşii mei întru pomenirea Ta păzeşte-i! 

10. Limba mea si buzele mele întru cuvintele 

y 

adevărului îmbracă-le, iar urgia şi mânia cea fără de 
minte fa-le să fie departe de la mine! 

11. Cârtirea şi împuţinarea sufletului întru necaz 
îndepărtează-le de la mine! Dacă voi păcătui, dă-mi 
mie întru a Te învăţa pe Tine, întru întoarcere! 

12. Si cu bunăvoire si cu voioşie întăreşte sufle- 

y y y y 

tul meu! Când Tu ai să întăreşti sufletul meu, atunci 

y 7 

îmi va fi de ajuns ceea ce ai dat. 

13. Căci dacă Tu nu ai să întăreşti, cine va îndura 
învăţătura întru goliciune? 

14. Când cerţi sufletul întru mâna putrezi¬ 
ciunii sale, încercarea Ta este în trupul lui şi în ne¬ 
cazul goliciunii sale. 

13. Iar când îndură cel Drept, întru acestea va fi 
miluit de către Domnul. 

Psalmul îy 


1. [Psalmul lui Salomon, cu cântarea împăra¬ 
tului]. Doamne, Tu însuţi eşti împăratul nostru întru 
veac şi încă, căci întru Tine, Dumnezeule, se va lăuda 
sufletul nostru. 

2. Şi ce este vremea vieţii omului pe pământ? 
Cât este vremea lui, atât este şi nădejdea sa întru 
sine. 

3. Dar noi vom nădăjdui în Dumnezeu, în 
Mântuitorul nostru, căci puterea Dumnezeului 
nostru este întru veac cu milă şi împărăţia Dumne¬ 
zeului nostru este întru veac peste neamuri întru 
judecată. 

4. Tu, Doamne, l-ai ales pe David împărat peste 
Israil şi Tu Te-ai jurat lui despre sămânţa lui întru 
veac, că nu va lipsi înaintea Ta împărăţia lui. 

3. Dar, întru păcatele noastre, s-au ridicat îm¬ 
potriva noastră cei păcătoşi. S-au pus peste noi şi ne- 
au dat afară pe noi cei cărora nu le-ai făgăduit. Cu 
forţa le-au luat pe cele ale noastre şi nu au slăvit nu¬ 
mele Tău cel scump. 

6. întru slavă au aşezat împărăţie pentru înăl¬ 
ţimea lor şi au pustiit tronul lui David întru trufia 
schimbării. 

7. Dar Tu, Dumnezeule, îi vei doborî pe ei şi vei 
lua sămânţa lor de pe pământ, când se va ridica îm¬ 
potriva lor omul cel străin de neamul nostru. 

8. Pentru păcatele lor le vei plăti lor, Dum¬ 
nezeule, ca să afle ei după faptele lor. 

9. Nu i-a miluit pe ei Dumnezeu, ci a cercetat 
sămânţa lor şi nu a iertat pe niciunul dintre ei. 

io. Credincios este Domnul în toate judecăţile 
Sale, pe care le face pe pământ. 

n. Pustiit-a cel fărădelege pământul nostru de 
cei care locuiau pe el, i-a nimicit împreună pe cel 
tânăr şi pe cel bătrân şi pe copiii lor. 

12. întru urgia frumuseţii sale i-a trimis pe ei 
până la apusuri şi pe stăpânitorii pământului i-a luat 
întru batjocură şi nu i-a cruţat. 

13. întru înstrăinare, cel vrăjmaş a făcut trufie şi 
inima lui era străină de Dumnezeul nostru. 

14. Şi toate câte a făcut în Ierusalim, au fost 
precum şi neamurile le fac în cetăţile tăriei lor. 

13. Dar îi biruiau pe ei fiii făgăduinţei, acolo, în 
mijlocul neamurilor celor amestecate, şi nu era între 
ei cel care face milă si adevăr întru Ierusalim. 

f 

16. Au fugit de la ei cei care iubesc adunările 
celor Cuvioşi, precum vrăbiile s-au împrăştiat din 

culcuşul lor. 

* 

17. Rătăceau întru pustiuri, ca să-şi mântuie 
sufletele lor de cel rău şi era de preţ în ochii celor din 
pribegie tot sufletul mântuit dintre ei. 

18. întru tot pământul a fost risipirea lor de 
către cei fărădelege, căci cerul a răbdat să cadă ploaie 
pe pământ. 

19. Au fost închise izvoarele cele veşnice din 
abisuri, din munţii cei înalţi, căci nu era între ei 
niciunul făcând dreptate şi judecată. 

20. De la stăpânitorii lor şi până la poporul cel 
mai de jos trăiau în tot păcatul. împăratul era întru 
fărădelege şi judecătorul întru neascultare şi poporul 
întru păcat. 

21. Vezi, Doamne, şi ridică-le lor pe împăratul 
lor, pe fiul lui David! întru vremea pe care ai ales-o 
Tu, Dumnezeule, ca să împărăţească peste Israil, co¬ 
pilul Tău. 

22. Şi încinge-L pe El cu tărie, ca să-i sfărâme pe 
stăpânitorii cei nedrepţi şi să curăţească Ierusa¬ 
limul de neamurile care îl calcă în picioare întru 
pieire! 

23. Ca întru înţelepciunea dreptăţii să-i scoată 
afară pe cei păcătoşi din moştenire şi să nimicească 
trufia celui păcătos ca pe vasele olarului. 

24. întru toiagul cel de fier să zdrobească toată 
firea lor şi să nimicească neamurile cele fărădelege 
întru cuvântul gurii Sale. 

23. întru ameninţarea Lui să fugă neamurile de 
la faţa Sa şi să-i certe pe cei păcătoşi întru cuvântul 
inimii lor. 

26. Şi va aduna poporul cel sfânt, pe care îl va 
călăuzi întru dreptate, şi va judeca seminţiile po¬ 
porului celui sfinţit de Domnul Dumnezeul Său. 

27. Şi nu va îngădui să poposească încă nedrep¬ 
tatea în mijlocul lor şi nu va locui cu ei tot omul care 
cunoaşte răutatea. Căci îi va cunoaşte pe ei, căci toţi 
sunt fiii Dumnezeului lor. 

28. Şi îi va împărţi pe ei întru seminţiile lor pe 
pământ şi cel pribeag şi cel străin nu vor pribegi încă 
cu ei. 

29. Va judeca popoarele şi neamurile întru în¬ 
ţelepciunea dreptăţii Sale. [Pauză psalmică]. 

30. Şi va avea popoare de neamuri pentru a-i 
robi Lui, sub jugul Său, şi pe Domnul îl va slăvi în cel 
binecunoscut de tot pământul şi va curăţi Ierusali¬ 
mul întru sfinţenie ca şi la început. 

31. Pentru a veni neamuri de la capătul pă¬ 
mântului ca să vadă slava Sa, aducându-I ca daruri 
pe cei care au slăbit, pe fiii lui, şi să vadă slava Dom¬ 
nului, cu care Dumnezeu l-a slăvit pe el. 

32. Şi El va fi peste ei împăratul cel drept, în¬ 
văţat de către Dumnezeu, şi nu va fi nedreptate în 

zilele Sale în mijlocul lor, căci toţi sunt cei Sfinţi şi 
împăratul lor este Hristosul Domnului. 

33. Căci nu va nădăjdui în cal şi în călăreţ şi în 
arc, nici nu îşi va înmulţi Lui aur, nici argint întru 
război, şi întru mulţimea popoarelor nu îşi va aduna 
nădejdi întru ziua războiului. 

34. Domnul însuşi va fi împăratul Său, căci El 
va fi nădejdea celui puternic, a celui cu nădejdea lui 
Dumnezeu. Si El va milui toate neamurile, care vor 
sta înaintea Lui întru frică. 

33. Căci va lovi pământul cu cuvântul gurii Sale 
întru veac şi va binecuvânta poporul Domnului întru 
înţelepciune, cu bucurie. 

36. Şi El va fi curat de păcat, ca să stăpânească 
poporul cel mare, să-i certe pe stăpânitori şi să-i 
îndepărteze pe cei păcătoşi întru tăria cuvântului 
Său. 

37. Şi nu va slăbi, în zilele Sale, întru Dum¬ 
nezeul Său. Căci Dumnezeu L-a făcut pe El puternic 
întru Duhul Sfânt şi înţelept în sfatul înţelegerii, cu 
tărie şi dreptate. 

38. Şi binecuvântarea Domnului va fi cu El întru 
tărie si nu va slăbi. 

y 

39. Nădejdea Lui va fi în Domnul. Şi cine poa¬ 
te împotriva Lui? 

40. Cel tare în lucrurile Sale şi puternic în frica 
lui Dumnezeu, păstorind turma Domnului în cre¬ 
dinţă şi dreptate. Şi nu va lăsa să slăbească pe vreu¬ 
nul dintre ei în păşunea lor. 

41. îi va conduce întru dreptate pe toţi ai lor şi 
nu va fi în ei trufia, ca să se asuprească între ei. 

42. Aceasta este bunacuviinţă a împăratului lui 
Israil, pe care a cunoscut-o Dumnezeu: să-L ridice pe 
El în casa lui Israil, pentru ca să-l înveţe pe el. 

43. Cuvintele Sale au fost lămurite în foc mai 
mult decât aurul cel dintâi, cel de preţ. în adunări va 
judeca poporul cel sfinţit al seminţiilor. Cuvintele 
Sale sunt precum cuvintele celor Sfinţi în mijlocul 
popoarelor celor sfinţite. 

44. Fericiţi sunt cei care au fost în zilele acelea, 
ca să vadă cele bune ale lui Israil, pe care Dumnezeu 
le va face în adunarea seminţiilor. 

y 

43. Să grăbească Dumnezeu mila Sa în Israil, ca 
să ne izbăvească pe noi de necurăţia vrăjmaşilor ce¬ 
lor necredincioşi. 

y 

46. Căci Domnul însuşi este împăratul nostru 
întru veac si încă. 

y 



Psalmul 18 


1. [Psalmul lui Salomon. Tot al lui Hristos Dom¬ 
nul]. Doamne, mila Ta este peste lucrurile mâinilor 
Tale întru veac, iar bunătatea Ta este cu clarul cel bo¬ 
gat întru Israil. 

2. Ochii Tăi privindu-i pe ei şi nu va duce lipsă 
niciunul dintre ei. Urechile Tale ascultă întru ru¬ 
găciunea celui sărac, care se roagă întru nădejde. 

3. Judecăţile Tale sunt peste tot pământul cu 
milă şi iubirea Ta este peste sămânţa lui Avraam, 
peste fiii lui Israil. 

4. învăţătura Ta este peste noi precum este 
peste fiul cel dintâi, cel unul-născut, ca să întoarcă 
sufletul cel ascultător de la necunoaşterea întru ne- 

y 

stiintă. 

y y 

3. Să curăţească Dumnezeul lui Israil întru ziua 
milei, întru binecuvântare, întru ziua alegerii, întru 
ridicarea Hristosului Său. 

6. Fericiţi sunt cei care au fost în zilele acelea, 

y 7 

ca să vadă cele bune ale Domnului, pe care le va face 
neamului celui care vine, 

7. sub toiagul învăţăturii Hristosului Domnului, 
întru frica Dumnezeului Său, întru înţelepciunea 
Duhului şi a dreptăţii şi a tăriei. 

8. Ca să-l îndrepte pe om în lucrurile dreptăţii, 
întru frica lui Dumnezeu, şi să-i pună pe ei, pe toţi, 
înaintea Domnului. 

9. Ca ei să fie neamul cel bun, întru frica lui 
Dumnezeu, în zilele milei. [Pauză psalmică]. 

10. Mare si slăvit este Dumnezeul nostru, lo- 

y 7 

cuind întru cei prea înalţi. Cel care porunceşte în cale 
luminătorilor, întru vremurile ceasurilor, din zile în- 

tru zile, şi nu s-au abătut de la calea pe care le-a 
poruncit-o lor. 

n. întru frica lui Dumnezeu îsi urmează calea 

y 

lor în fiecare zi, din ziua în care Dumnezeu i-a zidit 
pe ei şi până în veac. 

12. Şi nu au rătăcit din ziua în care i-a zidit pe 
ei, din vremea neamurilor celor vechi nu s-au înde¬ 
părtat de la căile lor, numai dacă Dumnezeu le-a 
poruncit lor întru porunca robilor Săi. 

